- Сапраўды тэма смяротнага пакарання ў Беларусі знаходзіцца пад завесай таямнічасці. І гэту сітуацыю ярка адлюстроўвае крымінальная справа Эдуарда Лыкава, якога ў 2013 прыгаварылі да расстрэлу. Праваабаронцам стала вядома пра гэта, калі ўжо было вынесена рашэнне Мінскага абласнога суда, хоць дагэтуль Лыкаў больш за год знаходзіўся ў СІЗА. Але ніводны чалавек з праваахоўчай сістэмы не паведаміў пра гэта прэсе. Пры гэтым Лыкава абвінавацілі ў пяці забойствах, гэта ж не мех бульбы скрасці! Але толькі калі праваабаронцы паведамілі пра гэту справу, пракуратура, суд і Следчы камітэт пачалі размаўляць з журналістамі. Таму я б параіў карэспандэнтам адсочваць інфармацыю на сайце кампаніі “Праваабаронцы супраць смяротнага пакарання ў Беларусі”, цікавіцца навінамі ў праваабаронцаў, адвакатаў і часцей турбаваць запытамі суды і праваахоўчыя органы.